KOMISIJOS REGLAMENTAS (EB) Nr. 1187/2005
2005 m. liepos 22 d.
iš dalies keičiantis Reglamentą (EEB) Nr. 1859/82 dėl respondentinių valdų atrankos žemės ūkio valdų pajamų nustatymui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 4 straipsnio 4 dalį,
kadangi:
(1)
Komisijos reglamento (EEB) Nr. 1859/82 (2) 2 straipsniu valstybėms narėms nustatytas respondentinių valdų, kurios patenka į ūkių apskaitos duomenų tinklo tyrimus, minimalus ekonominis dydis.
(2)
Vokietijoje dėl struktūrinių pokyčių sumažėjo mažiausių valdų skaičius ir jų bendras įnašas į visą žemės ūkio gamybos apimtį. Todėl daugiau nebūtina, kad duomenys apie jas būtų naudojami svarbiausios žemės ūkio veiklos tyrime. Todėl minimalų dydį reikėtų padidinti nuo 8 europinių dydžio vienetų (EDV) (angl. European Size Unit - ESU) iki 16 EDV.
(3)
Kiprui pradžioje nustatytą 1 EDV prilygstantį minimalų ploto dydį reikėtų padidinti iki 2 EDV, nes valdų, kurių ekonominis dydis mažesnis nei 2 EDV, pelnas sudaro tik 7 % bendro standartinio gamybos pelno. Todėl į svarbiausios žemės ūkio veiklos nustatytą ekonominį dydį mažiausių valdų įtraukti nereikia.
(4)
Kiekvienos valstybės narės respondentinių valdų skaičius pagal regionus yra nustatytas Reglamento (EEB) Nr. 1859/82 I priede. Ispanijoje, Italijoje, Austrijoje, Portugalijoje ir Suomijoje respondentinių valdų skaičius nesikeitė ilgą laiką nepaisant žymaus valdų skaičiaus sumažėjimo. Sumažėjus valdų skaičiui, valdų vienarūšiškumas padidėjo taip, kad tinkamą reprezentatyvumą galima pasiekti remiantis mažesniu, nei iki šiol turėtu, pavyzdžių skaičiumi. Dėl šių struktūrinių pokyčių Ispanijoje, Italijoje, Austrijoje, Portugalijoje ir Suomijoje respondentinių valdų skaičius gali būti sumažintas. Tačiau tas skaičius kai kuriems Ispanijos ir Italijos regionams turėtų būti padidintas dėl atrankai naudojamų pagerėjusių statistikos metodologijų.
(5)
Reikėtų persvarstyti respondentinių valdų skaičių Maltoje remiantis nauja informacija apie jos žemės ūkio struktūrą.
(6)
Todėl reikėtų atitinkamai iš dalies pakeisti Reglamentą (EEB) Nr. 1859/82.
(7)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1859/82 iš dalies keičiamas taip:
1)
2 straipsnis pakeičiamas taip:
„2 straipsnis
2006 ataskaitiniams metams - 12 vienas paskui kitą einančių mėnesių, prasidedančių tarp sausio 1 d. ir liepos 1 d. - bei vėlesniems ataskaitiniams metams, minimalus ekonominis dydis, kuris nurodytas Reglamento Nr. 79/65/EEB 4 straipsnyje, yra nustatytas toks:
-
Belgijai: 16 EDV
-
Čekijos Respublikai: 4 EDV
-
Danijai: 8 EDV
-
Vokietijai: 16 EDV
-
Estijai: 2 EDV
-
Graikijai: 2 EDV
-
Ispanijai: 2 EDV
-
Prancūzijai: 8 EDV
-
Airijai: 2 EDV
-
Italijai: 4 EDV
-
Kiprui: 2 EDV
-
Latvijai: 2 EDV
-
Lietuvai: 2 EDV
-
Liuksemburgui: 8 EDV
-
Vengrijai: 2 EDV
-
Maltai: 8 EDV
-
Nyderlandams: 16 EDV
-
Austrijai: 8 EDV
-
Lenkijai: 2 EDV
-
Portugalijai: 2 EDV
-
Slovėnijai: 2 EDV
-
Slovakijai: 6 EDV
-
Suomijai: 8 EDV
-
Švedijai: 8 EDV
-
Jungtinei Karalystei (išskyrus Šiaurės Airiją): 16 EDV
-
Jungtinei Karalystei (tik Šiaurės Airijai): 8 EDV“;
2)
I priedas iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2006 ataskaitinių metų.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 22 d.